ซีไอเอ็มบีให้กู้ดอกต่ำปั๊มสินเชื่อบ้าน
ซีไอเอ็มบี ไทย เร่งสินเชื่อบ้านโค้งสุดท้าย อัดแคมเปญดอกเบี้ยต่ำพิเศษ
10 ต.ค. 2559

ซีไอเอ็มบี ไทย เร่งสินเชื่อบ้านโค้งสุดท้าย อัดแคมเปญดอกเบี้ยต่ำพิเศษ
น.ส.อรอนงค์ อุดมก้านตรง ผู้ช่วยกรรมการผู้จัดการใหญ่ ผลิตภัณฑ์สินเชื่อรายย่อย สายธุรกิจรายย่อย ธนาคารซีไอเอ็มบี ไทย เปิดเผยว่า ตั้งแต่ต้นปีธนาคารปล่อยสินเชื่อบ้านได้กว่า 8,000 ล้านบาท ต่ำกว่าเป้าหมายที่ตั้งไว้ทั้งปี 1.4 หมื่นล้านบาท หรือ 57% ของเป้าหมาย แต่ธนาคารยังไม่ปรับเป้า โดยคาดหวังว่าจะสามารถเร่งสินเชื่อในช่วงปลายปีให้เติบโตได้ตามเป้าหมาย โดยปัจจุบันยอดคงค้างสินเชื่อบ้านอยู่ที่ 6.4 หมื่นล้านบาท เติบโต 6% จากสิ้นปีที่แล้ว
ทั้งนี้ สัญญาณตลาดที่อยู่อาศัยในไตรมาส 4 ดีขึ้น จากผู้บริโภคคือลูกค้าเริ่มเข้าไปชมที่อยู่อาศัยในโครงการอสังหา ริมทรัพย์เพิ่มขึ้น แต่การแข่งขันค่อนข้างร้อนแรงตามมา เนื่องจากสถาบันการเงินรุกขยายสินเชื่อบ้านที่มีคุณภาพดีแทนสินเชื่อประเภทอื่นที่ชะลอลง 
สำหรับการแข่งขันที่เพิ่มขึ้นทำให้ทิศทางดอกเบี้ยสินเชื่อบ้านยังทรงตัวต่ำเฉลี่ย 3 ปี อัตราจะต่ำกว่า 4% โดยกลยุทธ์การปล่อยสินเชื่อโค้งสุดท้าย จะออกแคมเปญดอกเบี้ยบ้านเฉลี่ย 3 ปี อยู่ที่ 3.69% สำหรับลูกค้าที่จะซื้อบ้านหลังแรกไม่จำกัดประเภทสินทรัพย์และโครงการ พร้อมทั้งขยายเวลาแคมเปญดอกเบี้ยบ้านเฉลี่ย 3 ปี 3.33% จากสิ้นสุดเดือน ก.ย.นี้เป็นสิ้นสุดสิ้นปีนี้ สำหรับลูกค้าชั้นดี
นอกจากนี้ จะมีโปรโมชั่นดอกเบี้ยต่ำพิเศษสำหรับผู้พัฒนาโครงการอสังหาริมทรัพย์ (ดีเวลอปเปอร์) ที่มีความร่วมมือกับธนาคาร ด้วยดอกเบี้ยเงินกู้ต่ำพิเศษ 3.99% ในระยะเวลานานขึ้น คือ 5 ปี สอดคล้องกับตลาดสินเชื่อบ้านที่เริ่มให้ดอกเบี้ยคงที่นานขึ้น
ด้านสินเชื่อบ้านปี 2560 มีแนวโน้มเติบโตต่อเนื่อง ตามภาวะเศรษฐกิจที่คาดว่าจะขยายตัว 3.5-4% ดีกว่าปีนี้ แม้จำนวนโครงการและยูนิตจะชะลอตัวลง
ก่อนหน้านี้ ธนาคารซีไอเอ็มบีไทย ออกโปรโมชั่นสำหรับผู้ซื้อบ้านหลังแรก “สินเชื่อบ้าน Home Loan 4U : กู้ซื้อบ้านหลังแรกกับธนาคาร อัตราดอกเบี้ยพิเศษเฉลี่ย 3 ปีแรก 3.69% ต่อปี และฟรีค่าจดจำนองและค่าประเมินราคาหลักทรัพย์